Κροατικό Κοινωνικό Φιλελεύθερο Κόμμα

Το Κροατικό Κοινωνικό Φιλελεύθερο Κόμμα ( , σύντμηση: HSLS / ΚΚΦΚ) είναι ένα συντηρητικό φιλελεύθερο πολιτικό κόμμα στην Κροατία . Ιδρύθηκε το 1989 με την αποκατάσταση του πολυκομματικού συστήματος.

Το ΚΚΦΚ είναι μέλος της Φιλελεύθερης Διεθνούς από το 1992, και της Συμμαχίας Φιλελευθέρων και Δημοκρατών για την Ευρώπη από το 1993. Πρόεδρος του κόμματος είναι ο Ντάρινκο Κόσορ, από τον Νοέμβριο του 2009.

 Ιστορία 
Το ΚΚΦΚ ιδρύθηκε στις 20 Μαΐου 1989 με την επωνυμία «Κροατική Κοινωνική Φιλελεύθερη Ένωση» ( ). Ιδρυτής του κόμματος ήταν ο Σλάβκο Γκόλντστειν, ο οποίος έγινε και ο πρώτος αρχηγός του κόμματος.  Στις αρχές του 1990, ο Ντράζεν Μπούντισα εξελέγη 2ος Πρόεδρος του κόμματος. Στις εκλογές του 1990 το ΚΚΦΚ συμμετείχε με τη «Συμμαχία της Λαϊκής Συμφωνίας» και κέρδισε 3 έδρες. Στις εκλογές του 1992, το ΚΚΦΚ ήρθε δεύτερο, συγκέντρωσε το 17,71% των ψήφων, κέρδισε τις 14 από τις 138 έδρες του 2ου Σάμπορ, και έγινε το κύριο κόμμα της αντιπολίτευσης.

Στις εκλογές του 1995, το ΚΚΦΚ ήρθε τρίτο, συγκέντρωσε το  11,55% των ψήφων και κέρδισε τις 12 από τις 127 έδρες του 3ου Σάμπορ.  Τον Φεβρουάριο του 1996, στο 6ο συνέδριο του κόμματος, ο Βλάντο Γκότοβατς εξελέγη 3ος Πρόεδρος του ΚΚΦΚ. Τότε, δήλωσε: «Μη φοβάστε Κροάτες, αυτή είναι η χώρα μας και έχουμε το δικαίωμα να την κυβερνήσουμε όπως θέλουμε!». Τον Νοέμβριο του 1997 ο Μπούντισα επανεξελέγη Πρόεδρος του κόμματος.Τότε, ο Γκότοβατς και η παράταξή του διασπάστηκαν από το ΚΚΦΚ και ίδρυσαν το Φιλελεύθερο Κόμμα.

Στις εκλογές του 2000, το ΚΚΦΚ συμμετείχε με τη συμμαχία του Σοσιαλδημοκρατικού Κόμματος, που κέρδισε τις 71 από τις 151 έδρες του 4ου Σάμπορ και έγινε κυβέρνηση. Το ΚΚΦΚ κέρδισε 25 έδρες και ανέλαβε 4 Υπουργεία στην 1η κυβέρνηση του Πρωθυπουργού Ίβιτσα Ράτσαν. Τον Ιούλιο του 2001, ο Μπούντισα παραιτήθηκε από την ηγεσία του κόμματος λόγω ενδοκομματικών διαφωνιών. Ο Γιόζο Ράντος, ο τότε Υπουργός Άμυνας, εξελέγη 4ος Πρόεδρος του κόμματος. Τον Φεβρουάριο του 2002, ο Μπούντισα ανέλαβε και πάλι την ηγεσία του κόμματος. Η 1η κυβέρνηση του Ράτσαν διαλύθηκε όταν το ΚΚΦΚ εγκατέλειψε την κυβερνώσα συμμαχία. Τον Ιούλιο του 2002, ο Γιόζο Ράντος και ο Γκόραν Γκράνιτς, ηγήθηκαν σε μία ομάδα πολιτικών που διασπάστηκε από το ΚΚΦΚ και ίδρυσαν το «Λίμπρα – Κόμμα των Φιλελεύθερων Δημοκρατών».

Στις βουλευτικές εκλογές του 2003, το ΚΚΦΚ συμμάχησε με το Δημοκρατικό Κέντρο, και κέρδισε τις δύο από τις 151 έδρες του 5ου Σάμπορ. Το αποτέλεσμα ήταν καταστροφικό, αφού το κόμμα έχασε τις 23 από τις 25 έδρες που είχε στη βουλή. Ένα μήνα μετά, ο Μπούντισα παραιτήθηκε από την ηγεσία του κόμματος. Ο Ίβαν Τσέχοκ εξελέγη 5ος Πρόεδρος του κόμματος. Τον Απρίλιο του 2006, το ΚΚΦΚ συγχωνεύτηκε με το Φιλελεύθερο Κόμμα. Τον Φεβρουάριο του 2006 η Ντούρντα Άντλεσιτς έγινε η πρώτη Προεδρίνα του κόμματος. Στις εκλογές του 2007, το ΚΚΦΚ συμμετείχε με τη συμμαχία του Κροατικού Αγροτικού Κόμματος. Κράτησε τις δύο έδρες του στη βουλή και συνέχισε να υποστηρίζει την κυβέρνηση του Ίβο Σάναντερ. Στις 12 Ιανουαρίου 2008 η Άντλεσιτς έγινε Αναπληρώτρια του Πρωθυπουργού Σάναντερ.

Η Άντλεσιτς διατήρησε τη θέση της και στην κυβέρνηση της Γιαντράνκα Κόσορ. Τον Νοέμβριο του 2009 ο Νταρίνκο Κόσορ, ένας ξάδελφος της Γιαντράνκα, έγινε ο νέος Πρόεδρος του ΚΚΦΚ. Στις 10 Ιουλίου 2010, το κόμμα ανακοίνωσε την απόφασή του να εγκαταλείψει την κυβερνώσα συμμαχία. Ως αποτέλεσμα, η Άντλεσιτς έχασε τη θέση της στην κυβέρνηση, και οι δύο κοινοβουλευτικοί εκπρόσωποι, οι Ίβαν Τσέχοκ και Αντούν Κόρουσετς, εγκατέλειψαν το κόμμα. Στις 14 Ιουλίου 2010 το ΚΚΦΚ δεν είχε καμία εκπροσώπηση στο κοινοβούλιο.

 Αποτελέσματα εκλογών 

 Βουλευτικές εκλογές 
+Για το Κροατικό Κοινοβούλιο (Σάμπορ)ΕκλογήΑρχηγόςΣυμμαχίαΑποτελέσματα συμμαχίαςΑποτελέσματα ΚΚΦΚΚυβέρνησηΈδρεςΨήφοι%Έδρες±1990Ντράζεν ΜπούντισαΣυμμαχία της Λαϊκής ΣυμφωνίαςΚροατικό Χριστιανοδημοκρατικό ΚόμμαΣοσιαλδημοκράτες της Κροατίας439.37215,30% 1992Καμία466.35617,71% 14 1995Καμία279.24511,55% 2 2000Συμμαχία του Σοσιαλδημοκρατικού Κόμματος1.138.31838,70% 13 2003Συμμαχία με το Δημοκρατικό Κέντρο100,3354.00% 23 2007Ντούρντα ΆντλεσιτςΣυμμαχία του Κροατικού Αγροτικού Κόμματος161.8146,50% 2011Νταρίνκο ΚόσορΚαμία71.0773,00% 2 2015«Πατριωτική Συμμαχία»της Κροατικής Δημοκρατικής Ένωσης 771.070 (7,600) 33,46% 2 2016 «Συμμαχία της ΚΔΕ»Κροατική Δημοκρατική ΈνωσηΚροατικό Δημοχριστιανικό ΚόμμαΚροατική Ανάπτυξη – Κίνημα για μία Επιτυχημένη Κροατία 682.687 36,27% 1 2020Ντάριο Χρέμπακ621.008 (#1)37,3% 1

Προεδρικές εκλογές
ΕκλογήΥποψήφιος1ος Γύρος2ος ΓύροςΑποτέλεσμα Ψήφοι Θέση Ψήφοι Θέση1992εναλλ.=|68x68εσΝτράζεν Μπούντισα (ΚΚΦΚ) 22,3%#2—–1997Βλάντο Γκότοβατς 17,6%#3—–2000εναλλ.=|68x68εσΝτράζεν Μπούντισα (ΚΚΦΚ) 27,8%#244,0%#2–2005εναλλ.=|114x114εσΝτούρντα Άντλεσιτς 2,7%#4—–2009-1050pxΊβο Γιοσίποβιτς (ΣΔΚ) 32,4%#160,3%#12014-1550pxΚολίντα Γκράμπαρ-Κιτάροβιτς (ΚΔΕ)37,2%#250,7%#2
 Παραπομπές 

Κατηγορία:Κροατικά πολιτικά κόμματα